Quidam miles, nomine Hugo, dedit Deo in hoc loco omnem illam terram, quam habebat in villa dicta Ende et item in villa de Corcellas, quæ sibi ex progenitoribus suis evenit, et illam quam postea conquisivit: excepta parte fratrum suorum; videlicet in silvis, sive in pratis et pascuis, vineis, terris cultis et incultis, omnibusque appenditiis et consuetudinibus, et omnibus ad se pertinentibus, ex toto dedit usque ad inquirendum. S. Hugonis de Giverzi, Girardi et Bernardi, fratrum ejus; Ledbaldi de Copetra, Seguini de la Tor; Girberti, archipresbiteri; Grimaldi, Seguini, presbiterorum.